CELEX: 62009CA0104
Language: hu
Date: 2010-09-30 00:00:00
Title: C-104/09. sz. ügy: A Bíróság (második tanács) 2010. szeptember 30-i ítélete (a Tribunal Superior de Justicia de Galicia (Spanyolország]előzetes döntéshozatal iránti kérelme) — Pedro Manuel Roca Álvarez kontra Sesa Start España ETT SA (Szociálpolitika — A női és a férfi munkavállalók közötti egyenlő bánásmód — 76/207/EGK irányelv — 2. és 5. cikk — A munkaviszonyban álló anyák számára biztosított, munkaszünethez való jog — Az igénybevétel lehetősége akár a munkaviszonyban álló anya, akár a munkaviszonyban álló apa által — Önálló vállalkozó anya — A munkaviszonyban álló apa kizárása a munkaszünethez való jogból)

20.11.2010   
            
            
               HU
            
            
               Az Európai Unió Hivatalos Lapja
            
            
               C 317/8
            
         A Bíróság (második tanács) 2010. szeptember 30-i ítélete (a Tribunal Superior de Justicia de Galicia (Spanyolország]előzetes döntéshozatal iránti kérelme) — Pedro Manuel Roca Álvarez kontra Sesa Start España ETT SA
   (C-104/09. sz. ügy) (1)
   
   (Szociálpolitika - A női és a férfi munkavállalók közötti egyenlő bánásmód - 76/207/EGK irányelv - 2. és 5. cikk - A munkaviszonyban álló anyák számára biztosított, munkaszünethez való jog - Az igénybevétel lehetősége akár a munkaviszonyban álló anya, akár a munkaviszonyban álló apa által - Önálló vállalkozó anya - A munkaviszonyban álló apa kizárása a munkaszünethez való jogból)
   2010/C 317/14
   Az eljárás nyelve: spanyol
   
      A kérdést előterjesztő bíróság
   
   Tribunal Superior de Justicia de Galicia
   
      Az alapeljárás felei
   
   
      Felperes: Pedro Manuel Roca Álvarez
   
      Alperes: Sesa Start España ETT SA
   
      Tárgy
   
   Előzetes döntéshozatal iránti kérelem — Tribunal Superior de Justicia de Galicia — Az EK 13. cikk és a 2002. szeptember 23-i 2002/73/EK irányelvvel (HL L 269., 25. o.; magyar nyelvű különkiadás 5. fejezet 4. kötet 255. o.) módosított, a férfiak és a nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló 1976. február 9-i 76/207/EGK tanácsi irányelv (HL L 39., 40. o.; magyar nyelvű különkiadás 5. fejezet 1. kötet 187. o.) értelmezése — A nem önálló munkavállalói jogviszonyban álló anya számára biztosított, de az anya vagy az apa által munkaidő-kedvezmény formájában is igénybe vehető szoptatási szünetet előíró nemzeti szabályozás — Az anya kizárása, ha önálló vállalkozó és az apa nem önálló munkaviszonyban áll — Az egyenlő bánásmód elve
   
      Rendelkező rész
   
   A férfiak és a nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló, 1976. február 9-i 76/207/EGK tanácsi irányelv 2. cikkének (1), (3) és (4) bekezdését, valamint 5. cikkét úgy kell értelmezni, hogy azokkal ellentétes az alapügy tárgyát képezőhöz hasonló, olyan nemzeti rendelkezés, amely előírja, hogy az olyan női munkavállalók, akiknek gyermekük van, és munkaviszonyban állnak, e gyermek születését követő kilenc hónapon át — különböző módozatokban — részesülhetnek egy adott munkaszünetben, míg a férfi munkavállalók, akiknek gyermekük van, és ugyanezzel a jogállással rendelkeznek, csak akkor részesülhetnek ugyanebben a munkaszünetben, ha e gyermek anyja szintén munkaviszonyban áll.
   
      (1)  HL C 141., 2009.6.20.